FI Euroopan unionin virallinen lehti CE 78/632

(2004/C 78 E/0669)

KIRJALLINEN KYSYMYS P-3703/03

esittäjä(t): Ulla Sandbæk (EDD) komissiolle

(3. joulukuuta 2003)

Aihe: HIV ja komissio tuki huokean mikrobisidin kehittämiselle

Voiko komissio antaa kokonaisvaltaisen selvityksen aikaisemmista ja käynnissä olevista tukitoimistaan, jotka koskevat mikrobisidien tutkimusta ja kehittämistä, mukaan lukien yhteisön tähänastiset valmius-toimenpiteet EU:n jäsenvaltioissa ja kehitysmaissa, ja voiko komissio erityisesti antaa yksityiskohtaisia tietoja mainitun tuen ajoituksesta, siitä kenelle tukea on jaettu ja mistä budjettikohdista se on otettu?

Poul Nielsonin komission puolesta antama vastaus

(23. joulukuuta 2003)

Mikrobisidien kehittämistä ja käyttöön saattamista koskevat yhteisöaloitteet koostuvat monista osatekijöistä.

Komission 3. heinäkuuta 1998 hyväksymä tiedonanto solidaarisuuden lisäämisestä aidsin torjunnassa kehitysmaissa (1) on toiminut kehyksenä Euroopan pyrkiessä vastaamaan pyyntöihin kansainvälisen solidaarisuuden lisäämisestä ihmisen immuunikadon (HI-viruksen/aidsin) torjumiseksi yhdessä kehitysmaiden kanssa sekä erityisesti pyyntöihin, jotka koskevat HI-viruksen/aidsin hoitojen saatavuuden parantamista ja HI-viruksen vastaisten rokotteiden ja mikrobisidien kehittämistä kehitysmaita varten. Lisäksi tiedonannossa käsitellään mahdollisuutta nopeuttaa rokotteiden ja mikrobisidien kehittämistä.

Tässä yhteydessä yhteisö on käynnistänyt ja johtanut tutkimuksen sukupuolitaudeilta ja etenkin HI-virukselta mahdollisesti suojaavien emätinmikrobisidien potentiaalisista markkinoista.

Brasiliassa, Norsunluurannikolla, Egyptissä, Ranskassa, Intiassa, Keniassa, Filippiineillä, Puolassa, Etelä-Afrikassa, Thaimaassa ja Venezuelassa tehtiin tutkimus, jonka kohteena oli 4 000 ihmistä.

Vuonna 2000 käynnistettiin aiheeseen liittyvän budjettikohdan (B7-6211) mukaisesti ehdotuspyyntö, jonka tarkoituksena on tukea uudistavia ohjelmia solidaarisuuden lisäämistä koskevassa tiedonannossa nimetyillä aloilla. Ehdotuspyynnön yhteydessä valittiin hanke ”Microbicide Awareness, Investment and Demand”. Sen tarkoituksena on edistää mikrobisidien käyttöä Euroopassa, Afrikassa ja Aasiassa sekä luoda verkostoja, joilla pyritään nopeuttamaan mikrobisidien kehittämistä ja tuomaan mikrobisidit kaikkein haavoittuvim-pien väestöjen, erityisesti kehitysmaiden naisten, saataville. Hankkeen arvo on 1450 071 euroa, ja sitä koskeva sopimus allekirjoitettiin joulukuussa 2001 kolmen vuoden ajaksi. Hankkeen täytäntöönpanosta vastaa International Family Health.

Euroopan parlamentti ja neuvosto antoivat 15 päivänä heinäkuuta 2003 vuosia 2003—2006 koskevan asetuksen N:o 1568/2003 avusta köyhyyteen liittyvien sairauksien torjumiseksi kehitysmaissa (2). Yksi asetuksen tavoitteista on vahvistaa muun muassa rokotteiden, mikrobisidien ja uudentyyppisten hoitojen tutkimista ja kehittämistä.

Tätä varten on vuoden 2004 kyseistä budjettikohtaa (2102 07 02) koskevassa toimintasuunnitelmassa varattu 0,87 miljoonan euron tuki mikrobisidejä edistävän kansainvälisen kumppanuustoiminnan edistämiseksi (International Partnership for Microbicides). Tämän järjestön tehtävänä on nopeuttaa mikrobisidien löytämistä, kehittämistä ja saatavuutta HI-virustartuntojen ehkäisemiseksi erityisesti köyhissä oloissa. Myönnetyn tuen tarkoituksena on rahoittaa hanketta, jolla pyritään kehittämään malli mikrobisidien nopean saatavuuden edistämiseksi eri maissa sekä panemaan täytäntöön valmisteleva rakenne laatimalla tapaustutkimuksia neljässä maassa. Komissio on mukana maiden valmistelun tilannetta käsittelevässä neuvoa antavassa ryhmässä mikrobisidejä edistävän kansainvälisen kumppanuustoiminnan yhteydessä.

Euroopan kuudennen tutkimuksen puiteohjelman (2002—2006) yksi erikoisala koskee köyhyyteen liittyviä sairauksia ja kattaa myös mikrobisidejä koskevan tutkimuksen. Komissio valitsi vuonna 2003 kaksi mikrobisidejä koskevaa perustutkimushanketta. Tutkimusten kohteina olevista mikrobisideistä toinen estää HI-viruksen pääsyn soluun ja toinen sen replikaation limakalvolla. Näihin kahteen hankkeeseen osallistuvat alan parhaat eurooppalaiset asiantuntijat sekä afrikkalaisia asiantuntijaryhmiä. Yhteistyökumppaneita on yhteensä 40, joista kolme Afrikassa. Hankkeiden kokonaisbudjetti on yli 15 miljoonaa euroa. Hankkeista käydään parhaillaan neuvotteluja koordinoijien kanssa, ja hankkeiden on tarkoitus käynnistyä vuoden 2004 ensimmäisen vuosineljänneksen aikana.

(1) KOM(98)407.

(2) EUVL L 224, 6.9.2003.